אילן בומבך

אליעזר אילן בומבך (נולד ב-17 בפברואר 1966) הוא עורך דין ישראלי העומד בראש משרד עורכי הדין ״אילן בומבך ושות'" המתמחה בליטיגציה בתחומי המשפט האזרחי, משפט מנהלי וצווארון לבן. כיהן כיושב ראש ועד מחוז תל אביב של לשכת עורכי הדין (2003–2007). בומבך נולד בתל אביב, הבכור מבין שניים בבית דתי לאומי, לצבי יהודה וליוויה בומבך, שעלו מאירופה. למד בבית הספר היסודי 'אלומות' ברמת אביב, ולאחר מכן המשיך לתיכון צייטלין בתל אביב. עם סיום לימודיו בתיכון התגייס לחיל הקשר ושירת כאלחוטן. כעבור שנה עבר לשמש מדריך ומרצה בבית הספר למנהיגות צבאית. אחרי השחרור מצה"ל החל ללמוד משפטים באוניברסיטת בר-אילן, ובמקביל למד במכון הגבוה לתורה. הוא בעל תואר ראשון במשפטים מאוניברסיטת בר-אילן, ותואר שני (בהצטיינות) מאוניברסיטת תל אביב. בתקופת לימודיו שימש כדובר משרד הדתות תחת השר אבנר שאקי. עוד מעבודותיו הסטודנטיאליות: עיתונאי בעל טור קבוע ב'הצופה' וכתב לענייני מפלגות של השבועון 'יום השישי'. בתום לימודיו התמחה במשרד עורכי הדין מלצר ושות' של חנן מלצר. הוא חבר בלשכת עורכי הדין בישראל ומגשר מוסמך. בשנת 1996 הקים משרד עורכי דין אשר בו הוא פעיל עד היום. משרדו נמנה עם 17 המשרדים המובילים למשפט מנהלי בדירוג Dun's 100. הוא עוסק במשפט מנהלי וליטיגציה מסחרית, דיני רשויות, דיני מכרזים, דיני תכנון ובנייה, צווארון לבן ולשון הרע. לפי הפרסומים מטעמו, מרצה בין השאר באוניברסיטת בר-אילן, בפקולטה למינהל עסקים באוניברסיטת תל אביב, בקריה האקדמית אונו, באיגוד לשכות המסחר ובמוסדות לשכת עורכי הדין[דרושה הבהרה]. בשירות המילואים משמש כקצין בפרקליטות הצבאית בסנגוריה הצבאית הראשית. בתחילת 2019 הציג מועמדות לתפקיד יו"ר לשכת עורכי הדין, אך בהמשך הסיר את מועמדותו. לקראת הבחירות לכנסת העשרים וחמש כיהן כסגן יו"ר ועדת הבחירות המרכזית לכנסת מטעם סיעת הליכוד. ייצוג בהליך הפלילי של ענת קם בערעור לבית המשפט העליון להקלת עונשה בגין עבירת מסירת מידע סודי, שהוביל לקיצור עונש המאסר בשנה. ייצוג בהליך האזרחי של ענת קם נגד עיתון "הארץ" על סך 2.6 מיליון ש"ח. במסגרת התביעה, בית המשפט חייב את "הארץ" לשלם פיצויים לקם על חשיפתה כמקור. ייצוג המתמחים בראיית חשבון בהליך נגד מועצת רואי החשבון בגין כשלים בבחינות ההסמכה למקצוע. ההליך הוביל לבדיקה מחודשת של הבחינות והעלאת אחוז המעבר לשיא של 83% מהנבחנים. ייצוג המתמחים בעריכת דין בעתירה נגד לשכת עורכי הדין והוועדה הבוחנת, בשל כשלים שנפלו בבחינות ההסמכה ואחוזי המעבר הנמוכים בבחינה. העתירה הובילה לפסילת חלק משאלות המבחן ולמעבר של מאות נבחנים נוספים. ייצוג אגודת העיתונאים מול מבקר המדינה בפרשת התנצלות חדשות 10 בפני שלדון אדלסון. ייצוג הוועדה לענייני ביקורת המדינה של הכנסת בבג"ץ, בעתירה לקיום דיון בנוכחות המבקר בנוגע לאופן הכנת דו"ח הביקורת הכנת מוכנות העורף במלחמת לבנון השנייה. ייצוג הרב הצבאי הראשי, תא"ל רפי פרץ, בהליך משמעתי שנוהל על ידי הרמטכ"ל בגין המלצתו לרבנות הראשית להכיר בקצינים ברבנות הצבאית כרבני ערים, הכרה שתגמול כספי בצידה, בניגוד לקריטריונים. ייצוג יצחק סאצ'י בעתירה שנידונה בהרכב מורחב של שבעה שופטים בבית המשפט העליון. ההרכב פסק שהחוק לפיו קנסות חנייה מתיישנים אחרי שלוש שנים חל רטרואקטיבית. ייצוג רשויות בבית המשפט העליון בעתירות שהוגשו נגד המשך כהונתם של ראשי העיר יצחק רוכברגר (רמת השרון), שמעון גפסו (נצרת עילית) וצבי בר (רמת גן). ייצוג משפחות חללי צה"ל בהתנגדות לעתירה שעסקה בהיתר להקרנת הסרט "ג'נין ג'נין", שנפסל להקרנה ציבורית על ידי המועצה לביקורת סרטים. ייצוג חבר הכנסת איתן ברושי בתביעת לשון הרע נגד ראש מפלגתו, אבי גבאי, שטען שהוא עבריין מין. בעקבות התביעה, גבאי התנצל בפני ברושי, ושילם לו פיצויים במסגרת פשרה. ייצוג חברות דוגמת סופר-פארם, כלל ביטוח, מגדל שלום מאיר והבונים החופשיים. בספטמבר 2023 ייצג את הממשלה בבג"ץ עילת הסבירות. יו"ר ועדת האתיקה במחוז תל אביב של לשכת עורכי הדין (1999–2003). יושב ראש ועד מחוז תל אביב של לשכת עורכי הדין בין (2003–2007). היה חבר בוועדה המייעצת למינוי שופטים של ועד מחוז תל אביב של לשכת עורכי הדין. חבר הוועד המרכזי וחבר המועצה הארצית בלשכת עורכי הדין (החל משנת 2007). היה יושב ראש האגודה לרפואה ומשפט (החל מ-2007). יו"ר ועדת ערר לפי חוק כביש אגרה (כביש ארצי לישראל). במשך ארבעה חודשים כיהן כממלא מקום יושב ראש הרשות הלאומית לבטיחות בדרכים. יועץ משפטי למזכירות הליכוד (החל משנת 2016). סגן יו"ר ועדת הבחירות המרכזית לכנסת ה-25 מטעם סיעת הליכוד. ב-2007 יפה לוי, מנהלת מערכת הבחירות של בומבך בבחירות לראשות ועד מחוז ת"א של לשכת עורכי הדין, תבעה ממנו בבית הדין לעבודה חצי מיליון ש"ח. רוב מרכיבי תביעתה נדחו, ובומבך חויב לשלם לה 9,150 ש"ח. ב-2008 עתר לבג"ץ נגד שר המשפטים ודרש מהשר לפעול להארכת תקופת ההתמחות במקצוע עריכת הדין, ולשנות את מבנה הבחינה. אך לאחר מכן ביקש למחוק את העתירה. ב-2010 ניצח בתביעת דיבה נגד עו"ד פישביין לאחר שהאחרון שלח מכתב בו טען, כי עו"ד בומבך הבטיח לפעילים מרכזיים בקמפיין הבחירות שלו לראשות לשכת עורכי הדין, כי ימנה אותם כבוררים. בומבך קיבל פיצוי של 50,000 ש"ח בגין פרסום לשון הרע. ב-2023 הפסיד בתביעה שאליה הצטרף עם וולטר סוריאנו נגד אתר "העין השביעית". השופט אמר שמדובר בתביעת השתקה וחייב את סוריאנו בהוצאות של 74 אלף ש"ח, ואת בומבך באופן אישי בעוד 10,000 ש"ח. בומבך נשוי ואב לשלושה. מתגורר בפתח תקווה ומנהל אורח חיים דתי. אתר האינטרנט הרשמי של אילן בומבך אילן בומבך - משרד עורכי דין אסף גולן, פרקליט בכיר על פרשת אפי נוה: "אנשים טובים העלימו עין", באתר ישראל היום, 17 בינואר 2019 אלה לוי-וינריב, ‏המירוץ להחלפת אפי נוה מתחמם: "מכללה שלא יהיו בה 50% מעבר בבחינות הלשכה צריכה להיסגר", באתר גלובס, 17 בפברואר 2019 שילה פריד, עניין אישי עם עו"ד אילן בומבך, באתר ערוץ 7, 11 במרץ 2021 עו"ד אילן בומבך על המאבקים בלשכת עורכי הדין, קלמן וסג"ל, יוטיוב, 15 באפריל 2019 אבישי מתיה, ‏בכל פעם שלקוח שלי זוכה אני מרגיש שהנשמה שלי מצויה שם, באתר גלובס, 18 בספטמבר 2014 Dun’s 100 - אילן בומבך ושות', משרד עו"ד, באתר Dun’s 100 אתר Dun’s 100 - אילן בומבך מחברת אילן בומבך ושות', משרד עו"ד, באתר Dun’s 100 אתר איריס ז'ורלט, ‏עו"ד אילן בומבך מתמודד לראשות לשכת עורכי הדין, באתר מעריב אונליין, 23 בינואר 2019 אלה לוי-וינריב, ‏המירוץ להחלפת אפי נוה מתחמם: "מכללה שלא יהיו בה 50% מעבר בבחינות הלשכה צריכה להיסגר", באתר גלובס, 17 בפברואר 2019 איריס ז'ורלט, ‏עו"ד אילן בומבך מתמודד לראשות לשכת עורכי הדין, באתר מעריב אונליין, 23 בינואר 2019 גלעד מורג, אחרי פרשת נוה: בומבך פרש מהמרוץ ליו"ר לשכת עורכי הדין, באתר ynet, 17 באפריל 2019 יובל יועז, ‏ביהמ"ש העליון קיצר בשנה את עונשה של ענת קם, באתר גלובס, 31 בדצמבר 2012 אחרי קיזוז שליש: ענת קם הולכת הביתה, באתר ערוץ 7 גיא פלג, ‏ענת קם תובעת פיצויים מ"הארץ", באתר ‏מאקו‏, 3 בפברואר 2013 יורם ירקוני, "הארץ" יפצה את ענת קם, באתר "ידיעות אחרונות", 27 בדצמבר 2018 מלכה רדוזקוביץ', ‏ניצחון: מועצת רו"ח תעניק פקטור משמעותי לסטודנטים, באתר גלובס, 6 בספטמבר 2017 אלה לוי-וינריב, ‏ניצחון למתמחים: העליון פסל עוד 2 שאלות במבחן לשכת עוה"ד, באתר גלובס, 10 ביוני 2018 נתי טוקר, מבקר המדינה יבדוק את התנהלות ערוץ 10 בפרשת ההתנצלות לאדלסון, באתר TheMarker‏, 26 באוקטובר 2011 צביקה גרוניך, ‏עורך דינו של הרבצ"ר: "הוא מתכוון לפרוש בקיץ בלי קשר לפרשה", באתר כיכר השבת, 29 באוקטובר 2015 בג"ץ האריך את האיסור על גביית חובות חנייה ישנים בידי עיריית ת"א, באתר גלובס, 24 ביולי 1997 רויטל חובל, אלי אשכנזי, בג"ץ הדיח את ראשי הערים רוכברגר וגפסו, אך קבע שיוכלו להתמודד שוב, באתר TheMarker‏, 17 בספטמבר 2013 אפרת וייס, המשפחות השכולות נגד "ג'נין ג'נין", באתר ynet, 20 במרץ 2003 מורן אזולאי, ברושי מאיים על גבאי: "תתנצל או שאפעל נגדך משפטית", באתר ynet, 30 ביולי 2018 פשרה בתביעת הדיבה של ברושי - גבאי התנצל ויפצה, באתר ynet, 10 ביוני 2019 אבישי מתיה, ‏בכל פעם שלקוח שלי זוכה אני מרגיש שהנשמה שלי מצויה שם, באתר גלובס, 18 בספטמבר 2014 אטילה שומפלבי, אלכסנדרה לוקש, עורך הדין שייצג את הממשלה בבג"ץ: "צריכים לכבד את פסיקת בית המשפט", באתר ynet, 17 באוגוסט 2023 גלעד מורג, גלעד כהן, נציג הממשלה בדיון על עילת הסבירות: "חותמי מגילת העצמאות לא נבחרו, רוב מפורש גובר עליה", באתר ynet, 12 בספטמבר 2023; "דבריי מאד ברורים": עו"ד אילן בומבך מגיב ל״סערת מגילת העצמאות״, באתר מעריב אונליין, 12 בספטמבר 2023 אילן בומבך מונה ליו"ר בפועל של הרשות הלאומית לבטיחות בדרכים - טלנירי, באתר www.talniri.co.il עו"ד אילן בומבך נבחר ליועץ המשפטי של מזכירות הליכוד, באתר "סרוגים", 14 בינואר 2016 ענת רואה, מנהלת המטה לשעבר של בומבך: "מקורבים מונו תמורת תשלום", באתר TheMarker‏, 26 באפריל 2007 אמיר הלמר, מנהלת מערכת הבחירות של בומבך תובעת ממנו חצי מיליון שקל: הבטיח לי תפקיד ניהולי בכיר בוועד המחוז ולא קיים, באתר הארץ, 1 באוגוסט 2004 יפה לוי - אילן בומבך, באתר datacheck.co.il נורית רוט, עו"ד אילן בומבך עותר לבג"ץ נגד שר המשפטים: יש לחייב את השר לפעול נגד הצפת מקצוע עריכת הדין, באתר TheMarker‏, 26 באוקטובר 2008 בג"ץ 8918/08 עו"ד אילן בומבך נ' שר המשפטים, ניתן ב־6 באפריל 2010 ביהמ"ש : עו"ד אילן בומבך יקבל פיצוי של 50,000 ש"ח בגין פרסום לשון הרע - פסקדין, באתר www.psakdin.co.il עו"ד טל קפלן, א 66258/07 אילן בומבך נ' אמיר פישביין, באתר www.law.co.il, ‏2010-02-28 אורן פרסיקו, מפלה לסוריאנו ובומבך: "המסקנה בלתי נמנעת: תביעת סוריאנו הינה תביעת השתקה", באתר העין השביעית, 14 באוגוסט 2023 עניין אישי עם עו"ד אילן בומבך, באתר ערוץ 7, ‏2021-03-13